དཔལ་འཁོར་ལོ་སྡོམ་པའི་སྒྲུབ་ཐབས་བདེ་ཆེན་གསལ་བ་ངག་འདོན་དུ་བསྒྲིགས་པ་བདེ་ཆེན་རབ་རྒྱས་ཞེས་བྱ་བ་བཞུགས་སོ།།

བླ་མ་དང་དཔལ་འཁོར་ལོ་སྡོམ་པ་དབྱེར་མ་མཆིས་པའི་ཞབས་ལ་གུས་པས་ཕྱག་འཚལ་ཞིང་སྐྱབས་སུ་མཆིའོ།།བརྩེ་བ་ཆེན་པོས།།
དུས་དང་གནས་སྐབས་ཐམས་ཅད་དུ་རྗེས་སུ་བཟུང་དུ་གསོལ།།འདིར་བདག་ཅག་གི་དཔལ་ལྡན་བླ་མ་དམ་པ་དུས་གསུམ་རྒྱལ་བའི་དབང་པོ་ཤར་ཙེ་ང་ཁ་བ
བློ་བཟང་གྲགས་པའི་དཔལ་གྱིས་མཛད་པའི་དཔལ་འཁོར་ལོ་སྡོམ་པའི་སྒྲུབ་ཐབས་བདེ་ཆེན་གསལ་བ་ངག་འདོན་བྱ་བའི་ཚུལ་མཐར་ཆགས་སུ་བསྒྲིགས་པ་ནི
ཡིད་དུ་འོང་ཞིང་རྣལ་འབྱོར་དང་རྗེས་སུ་མཐུན་པའི་གནས་ཀྱི་སྒྲུབ་ཁང་དུ་བདུད་རྩི་ལྔས་བྱུག།མེ་ཏོག་གཅལ་དུ་བཀྲམ།འཁོར་ལོ་སྡོམ་པའི་བྲིས་སྐུ་དང
མཆོད་གཏོར་རྣམས་བཤམ།བདག་སྐྱེད་ཀྱི་མཆོད་པ་རང་གི་གཡོན་ཕྱོགས་ནས་མགོ་བརྩམ་པ་དང་།ནང་མཆོད།རྡོར་དྲིལ།ཌ་མ་རུ་རྣམས་རང་གི་གཡོན་ཕྱོགས།

ནས་རིམ་པ་ལྟར་བསྒྲིག་ཅིང་།སྔོན་འགྲོའི་མཆོད་གཏོར་རང་གི་གཡས་དང་།འབུལ་ཡུལ་གྱི་གཡོན་ངོས་ནས་མགོ་བརྩམས་ཏེ་བཤ་མ།རྡོ་རྗེ་སྐྱིལ
ཀྲུང་སོགས་ཚུལ་མཐུན་གྱི་སྤྱོད་ལམ་གྱིས་འདུག།བདུད་རྩིའི་རིལ་བུའམ་དེ་མེད་ན་ནང་མཆོད་ལྕེ་ཐོག་ཏུ་བཞག་པས་ཁ་དག་པར་བྱས་ལ།ངརང་ཉིད་སྐད་ཅིག་གིས་ཧེ་རུ་ཀ
སྔོན་པོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་དྲིལ་བུ་འཛིན་པ།གཡས་བརྐྱང་གིས་བཞུགས་པ་ལ།ཡུམ་རྡོ་རྗེ་ཕག་མོ་དམར་མོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་ཐོད་པ་
འཛིན་པས་འཁྱུད་པར་གྱུར།རྡོ་རྗེ་ནི་ཐབས་དང་དྲིལ་བུ་ནི་ཤེས་རབ་སྟེ།ཞེས་པ་ནས།ཧོ་ཧོ་ཧོ་སྭཱ་ཧཱ།ཞེས་རྡོར་དྲིལ་བྱིན་གྱིས་བརླབ།ཨོཾ་ཁཎྜ་རོ་ཧི་ཧཱུཾ་ཧཱུཾ་ཕཊ།ཨོཾ་སྭ
བྷ་ཝ་ཤུདྡྷཿསརྦ་དྷརྨྨཿསྭ་བྷཱ་ཝ་ཤུདྡྷོ྅ཧཾ།སྟོང་པ་ཉིད་དུ་གྱུར།སྟོང་པའི་ངང་ལས་ཡཾ་ལས་བྱུང་བའི་རླུང་གི་དཀྱིལ་འཁོར་སྔོན་པོ་གཞུའི་དབྱིབས་ཅན་གཡས་གཡོན་གཉིས

སུ་རྒྱལ་མཚན་གྱིས་མཚན་པ།དེའི་སྟེང་དུ་རཾ་ལས་བྱུང་བའི་མེའི་དཀྱིལ་འཁོར་དམར་པོ་གྲུ་གསུམ་པ་གྲྭ་གསུམ་དུ་མེ་འབར་བས་མཚན་པའི་སྟེང་དུ་ཨོཾ་ཨཱཿཧཱུཾ་གསུམ་ལས་བྱུང་བའི་མི་མགོ་རློན་པའི་སྐྱེད་བུ་གསུམ་ལ་གནས་པའི་ཨ་
དཀར་པོ་ལས་བྱུང་བའི་ཐོད་པ་དུམ་བུ་གཅིག་པ་ཕྱི་དཀར་ལ་ནང་དམར་བའི་ནང་གི་ཤར་དུ་ཨོཾ་དཀར་པོ་ལས་བྱུང་བའི་དྲི་ཆེན་ཨོཾ་གྱིས་མཚན་པ།བྱང་དུ་ཁཾ་ལྗང་གུ་ལས་བྱུང་བའི་གླང་པ་ཁཾ་གིས་མཚན་པ།ནུབ་དུ་ཨཾ་དམར་པོ་ལས་
བྱུང་བའི་བྱང་སེམས་དཀར་པོ་ཨཾ་གིས་མཚན་པ།ལྷོར་ཏྲཾ་སེར་པོ་ལས་བྱུང་བའི་རཀྟ་ཏྲཾ་གིས་མཚན་པ།དབུས་སུ་ཧཱུཾ་མཐིང་ཀ་ལས་བྱུང་བའི་དྲི་ཆུ་ཧཱུཾ་གིས་མཚན་པ།མེར་ལཾ་དཀར་པོ་ལས་བྱུང་བའི་བ་ལང་གི་ཤ་ལཾ་གྱིས་མཚན
པ།བདེན་འབྲལ་དུ་མཾ་སྔོན་པོ་ལས་བྱུང་བའི་ཁྱིའི་ཤ་མཾ་གྱིས་མཚན་པ།རླུང་དུ་པཾ་དམར་པོ་ལས་བྱུང་བའི་གླང་པོ་ཆེའི་ཤ་པཾ་གྱིས་མཚན་པ།དབང་ལྡན་དུ་ཏཾ་ལྗང་གུ་ལས་བྱུང་བའི་རྟའི་ཤ་ཏཾ་གྱིས་མཚན་པ།དབུས་སུ་པཾ་དམར་པོ་
ལས་བྱུང་བའི་མིའི་ཤ་པཱཾ་གྱིས་མཚན་པ།རླུང་གཡོས་པ་ལས་མེ་འབར་བའི་དྲོད་ཀྱིས་རྫས་རྣམས་ཡི་གེ་དང་བཅས་པ་ཞུ་ནས།ཉི་མ་འཆར་གའི་མདོག་ལྟར་དམར་སེར་དུ་གྱུར།དེའི་སྟེང་དུ་ཧཱུཾ་དཀར་པོ་ལས་བྱུང་བའི་ཁ
ཊྭཱཾ་ག་དཀར་པོ་བྱང་ཆུབ་ཀྱི་སེམས་ཀྱི་བདུད་རྩིའི་རང་བཞིན་ཅན་མགོ་ཐུར་དུ་བལྟས་པ།ཐོད་པར་ལྷུང་སྟེ་ཞུ་བས་བཅུད་དེ་དག་དངུལ་ཆུའི་མདོག་ཅན་བསིལ་བར་གྱུར།ཨོཾ་ཨ་ཨཱ།ཨི་ཨཱི།ཨུ་ཨཱ།རྀ་རཱྀ།ལྀ་ལཱྀ།ཨེ་ཨཻ

ཨོ་ཨཽ།ཨཾ་ཨཿཀ་ཁ་ག་གྷ་ང།ཙ་ཚ་ཛ་ཛྙཱ་ཉ།ཊ་ཛ་ཌ་ཌྷ་ཎ།ཏ་ཐ་ད་དྷ་ན།པ་ཕ་བ་བྷ་མ།ཡ་ར་ལ་ཝ།ཤ་ཥ་ས་ཧ་ཀྵ།ཧཱུཾ་ཧཱུཾ་ཕཊ།ཡི་གེ་དེ་ཉིད་ཁ་དོག་སྣ་ཚོགས་པ་བདུད་རྩིའི་སྟེང་དུ་གནས་པ
ཡོངས་སུ་གྱུར་པ་ལས་ཨོཾ་དཀར་པོ།།ཨཱཿདམར་པོ།།ཧཱུཾ་སྔོན་པོ་གསུམ་སྟེང་ནས་སྟེང་དུ་གནས་པ་ལས་འོད་ཟེར་འཕྲོས་པས།རྒྱ་མཚོ་ལ་སོགས་པ་ན་གནས་པའི་བདུད་རྩི་དང་།ཕྱོགས་བཅུ་ན་བཞུགས་པའི་དཔའ་བོ་དང
དཔའ་མོའི་དབང་ཕྱུག་མ་ཐམས་ཅད་ཀྱི་ཐུགས་ཀའི་ས་བོན་ལས།ཡེ་ཤེས་ཀྱི་བདུད་རྩི་བཀུག་ཅིང་།འོད་ཟེར་གྱིས་འགྲོ་བ་རྣམས་འཁོར་ལོ་གསུམ་གྱི་ལྷར་བྱས་པས།དཔའ་བོ་དང་དཔའ་མོ་བཀུག་པ་རྣམས་ཀྱང་།སྙོམ་པར།
འཇུག་པ་སྔོན་དུ་འགྲོ་བས་ཞུ་བ་ཨོཾ་ཨཱཿཧཱུཾ་གསུམ་ལ་ཐིམ་ཞིང་།དེ་གསུམ་ཡང་རིམ་གྱིས་ཞུ་བ་ཐོད་པར་ཐིམ་པར་གྱུར།ཨོཾ་ཨཱཿཧཱུཾ།ལན་གསུམ་གྱིས་ནང་མཆོད་བྱིན་གྱིས་བརླབ།ཨོཾ་ཁཎྜ་རོ་ཧི་ཧཱུཾ་ཧཱུཾ་ཕཊ།ཨོཾ་སྭ་བྷཱ་ཝ་ཤུདྡྷཿསརྦྦ་
དྷརྨྨཿསྭ་བྷཱ་ཝ་ཤུདྡྷོ྅ཧཾ།སྟོང་པ་ཉིད་དུ་གྱུར།སྟོང་པའི་ངང་ལས་ཀཾ་ལས་བྱུང་བའི་ཐོད་པ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཧཱུཾ་ཧཱུཾ་ཞུ་བ་ལས་བྱུང་བའི་མཆོད་ཡོན།ཞབས་བསིལ།མེ་ཏོག།བདུག་སྤྲོས།མར་མེ།དྲི།
ཞལ་ཟས།རོལ་མོ་རྣམས་རང་བཞིན་སྟོང་པ།རྣམ་པ་མཆོད་རྫས་སོ་སོའི་རྣམ་པ་ཅན།བྱེད་ལས་དབང་པོ་དྲུག་གི་སྤྱོད་ཡུལ་དུ་ཟག་པ་མེད་པའི་བདེ་བ་ཁྱད་པར་ཅན་སྟེར་བར་གྱུར།ཨོཾ་ཨརྒྷཾ་ཨཱཿཧཱུཾ།ཨོཾ་པཱ་ཏྱཾ།ཨོཾ་བཛྲ་པུཥྤེ།

ཨོཾ་བཛྲ་དྷཱུ་པེ།ཨོཾ་བཛྲ་དཱི་པེ།ཨོཾ་བཛྲ་གནྡྷེ་ཨོཾ་བཛྲ་ནཻ་ཝི་དི།ཨོཾ་བཛྲ་ཤཔྟ་ཨཱཿཧཱུཾ།ཞེས་སོ་སོའི་ཕྱག་རྒྱ་དང་བཅས་པས་སྔོན་འགྲོའི་མཆོད་པ་བྱིན་གྱིས་བརླབ།སྔོན་འགྲོའི་གཏོར་མ་ནང་མཆོད་ལྟར་བྱིན་གྱིས་བརླབ་ལ་འོག་
ནས་འབྱུང་བའི་འབར་བའི་ཕྱག་རྒྱ་དཔྲལ་བར་བཞག་ལ།ཕེཾ།རང་གི་ཐུགས་ཀར་ཉི་གདན་ལ་གནས་པའི་ཧཱུྃ་ཡིག་ལས་འཐོས་པའི་འོད་ཟེར་གྱིས་དུར་ཁྲོད་བརྒྱད་ན་གནས་པའི་ཕྱོགས་སྐྱོང་དང་ཞིང་སྐྱོང་དང་ཀླུ་ལ་སོགས་པ་ཐམས
ཅད་སྤྱན་དྲངས་ཏེ།ཕྱོགས་མཚམས་བརྒྱད་དུ་འཁོད་པ་སྐད་ཅིག་གིས་འོད་གསལ་དུ་བཅུག་པ་ལས།བདེ་མཆོག་གི་ལྷ་ཡབ་ཡུམ་གྱི་སྐུར་བཞེངས་པའི་མགྲོན་རྣམས་ཀྱི་ལྗགས་ལ་ཧཱུཾ་དཀར་པོ་ལས་བྱུང་བའི་རྡོ་རྗེ་རྩེ་གསུམ་
པ་དཀར་པོ་ནས་འབྲུ་ཙམ་འཁོད་པའི་རྡོ་རྗེའི་འོད་ཟེར་གྱི་སྦུ་གུས་དྲངས་ནས་གསོལ་བར་གྱུར།ཨོཾ་ཁ་ཁ་ཁཱ་ཧི་ཁཱ་ཧི།སརྦ་ཡཀྵ།རཀྵ་སཾ།བྷུ་ཏ།པྲེ་ཏ།བཱི་ཤཱ་ཙ།ཨུམྨ་ད།ཨ་བསྨཱ་ར།བཛྲ་ཌཱ་ཀ།ཌཱ་ཀི་ནྱཱ་ད་ཡ།
ཨི་མཾ་བ་ལིཾ་གྲྀ་ཧཱཾ་ཏུ།ས་མ་ཡ་རཀྵ་ནཱུ།མ་མ་སརྦ་སིདྡྷི་མྨེ་པྲ་ཡཙྪནྟ།ཡ་ཐེ་བཾ།ཡ་ཐེཥྚཾ།བྷུ་ཛ་ཐ།བི་བཱ་ཐཱ།ཛི་གྷཱ་ཐ།མཱ་ཏི་ཀྲ་མ་ཐ།མ་མ་སརྦྦ་ཀརྟ་ཡ།སད་སུ་ཁི་བི་ཤུདྡྷི་ཡེ།ས་ཧ་ཡི་ཀ་བྷ་ཝནྟུ།ཧཱུཾ
ཧཱུཾ་ཕཊ་ཕཊ་སྭཱ་ཧཱ།ལན་གཉིས།ཨོཾ་ཨརྒྷཾ་པྲ་ཏཱིཙྪ་ཧཱུཾ་སྭཱ་ཧཱ།ཨོཾ་པཱ་ཏྱཾ་པྲ་དཱིཙྪ་ཧཱུཾ་སྭཱ་ཧཱ།ཨོཾ་བཛྲ་པུཥྤེ་ཨཱཿཧཱུཾ་སྭཱ་ཧཱ།དེ་བཞིན་དུ་སྦྱར་ཏེ།དྷཱུ་པེ།དཱི་པེ།གནྡྷེ།ནཻ་ཝི་ཏེ།ཨོཾ་བཛྲ་ཤཔྟ་ཨཱཿཧཱུཾ་སྭཱ་ཧཱ།ཕྱོགས་སྐྱོང་དང་ཞིང་

སྐྱོང་ཀླུལ་སོགས་པ་རྣམས་ཀྱི་ཞལ་དུ་ཨོཾ་ཨཱཿཧཱུཾ།ལྷ་ཡི་ཚོགས་རྣམས་མ་ལུས་དང་།།ཀླུ་ཡི་ཚོགས་རྣམས་མ་ལུས་དང་།།གནོད་སྦྱིན་ཚོགས་རྣམས་མ་ལུས་དང་།།སྲིན་པོའི་ཚོགས་རྣམས་མ་ལུས
དང་།།འབྱུང་པོའི་ཚོགས་རྣམས་མ་ལུས་དང་།།ཡི་དྭགས་ཚོགས་རྣམས་མ་ལུས་དང་།།ཤ་ཟའི་ཚོགས་རྣམས་མ་ལུས་དང་།།སྨྱོ་བྱེད་ཚོགས་རྣམས་མ་ལུས་དང་།།བརྗེད་བྱེད་ཚོགས་རྣམས་མ་ལུས་དང་།།
མཁའ་འགྲོའི་ཚོགས་རྣམས་མ་ལུས་དང་།།མ་མོའི་ཚོགས་རྣམས་མ་ལུས་དང་།།མ་ལུས་པ་ནི་ཐམས་ཅད་དག།འདིར་གཤེགས་བདག་ལ་དགོངས་སུ་གསོལ།།བསྟན་པ་བསྲུང་དང་འགྲོ་བའི་དོན་མཛད་ཕྱིར།།
གས་དམ་བཅས་ཤིང་ཞལ་གྱིས་འཆེས་པ་རྣམས།།དཔལ་ཆེན་བཀའ་སྡོད་ཡིད་ལྟར་མགྱོགས་པ་ཡི།།འཇིགས་པའི་གཟུགས་ཅན་དྲག་གཏུམ་མི་བཟད་པ།།གདུག་པ་འདུལ་མཛད་ནག་པོའི་ཕྱོགས་རྣམས
འཇོམས།།རྣལ་འབྱོར་ལས་ལ་འབྲས་བུ་སྟེར་མཛད་ཅིང་།།མཐུ་སྟོབས་བྱིན་རླབས་བསམ་གྱིས་མི་ཁྱབ་པའི།།གནོད་སྦྱིན་ཚོགས་སོགས་བརྒྱད་ལ་ཕྱག་འཚལ་ལོ།།སྡེ་བརྒྱད་བཙུན་མོ་སྲས་དང་གཡོག་བཅས
ས།།དངོས་གྲུབ་ཀུན་གྱི་བཀའ་དྲིན་བདག་ལ་སྩོལ།།རྣལ་འབྱོར་བདག་ཅག་འཁོར་བཅས་ལ།།ནད་མེད་ཚེ་དང་དབང་ཕྱུག་དང་།།དཔལ་དང་གྲགས་དང་སྐལ་བ་བཟང་།།ལོངས་སྤྱོད་རྒྱ་ཆེན་ཀུན་ཐོབ

ཅིང་།།ཞི་དང་རྒྱས་ལ་སོགས་པ་ཡི།།ལས་ཀྱི་དངོས་གྲུབ་བདག་ལ་སྩོལ།།བསྲུང་མས་རྟག་ཏུ་གྲོགས་མཛོད་ཅིག།དུས་མིན་འཆེ་དང་ནད་རྣམས་དང་།།གདོན་དང་བགེགས་རྣམས་ཞི་བ་དང་།རྨི་ལམ།།
ངན་དང་མཚན་མ་ངན།།བྱ་བྱེད་ངན་པ་མེད་པར་མཛོད།།འཇིག་རྟེན་བདེ་ཞིང་ལོ་ལེགས་དང་།།འབྲུ་རྣམས་རྒྱས་ཤིང་ཆོས་འཕེལ་དང་།།བདེ་ལེགས་ཐམས་ཅད་འབྱུང་བ་དང་།།ཡིད་ལ་འདོད་པ་ཀུན་གྲུབ
ཤོག།ཡིག་བརྒྱ་བརྗོད།འཐེབ་སྲིན་གྱིས་སེ་གོལ།ཏོག་ལ།ཨོཾ།བཛྲ་མུཿའཇིག་རྟེན་པ་རྣམས་རང་གནས་སུ་གཤེགས་པར་གྱུར།ཅེས་སྔོན་འགྲོའི་གཏོར་མ་བཏང་།བདག་སྐྱེད་ཀྱི་མཆོད་པ་སྔར
ལྟར་བསང་སྦྱངས་ནས་བྱིན་གྱིས་བརླབ།དེ་ནས་རྗེ་འདུལ་བ་འཛིན་པའི་ལྷན་ཐབས་ནས་བཤད་པ་ལྟར་མཎྜལ་ཞུ་འབུལ་བྱེད་པར་སྤྲོ་ན།ཕྱག་གསུམ་བྱས་ཏེ་མཎྜལ་སྤྱིར་བཤམ།ཕྱག་བྱས་ཏེ་སོ་སོའི་ཕྱག་ཏུ་མེ་ཏོག
བུལ།ཕྱག་བྱས་ཏེ་མེ་ཏོག་དང་བཅས་པའི་ཐལ་མོ་སྦྱར་ནས།སྙིང་པོ་རྒྱན་ལས།སེམས་ཅན་དོན་དུ་སེམས་དགེ་བས།།རྣལ་འབྱོར་པ་ཡི་ཚོགས་རྣམས་ཀུན།།ཚུལ་བཞིན་ཆོ་ག་ལྡན་པ་ཡིས།།རྣལ་
འབྱོར་ལ་ནི་ཉེར་གནས་མཛོད།།ཅེས་པ་གསུམ་གྱིས་མེ་ཏོག་གཏོར་ལ་གསོལ་བ་གདབ།ཕྱག་བྱས་ཏེ་བླ་མ་མ་གཏོགས་པའི་མེ་ཏོག་བསྡུ།ཕྱག་བྱས་ཏེ་མཎྜལ་བཤམ།ཕྱག་བྱས་ཏེ་གཞན་རྣམས་ཀྱི་མེ་ཏོག་བླ་མ་ལ་དབུལ

བའི་ཕྱིར་མཎྜལ་བླ་མ་ལ་དབུལ།བླ་མས་ཀྱང་གཞན་གྱིས་དབུལ་བའི་མཎྜལ་དང་།རང་གི་མེ་ཏོག་བླ་མ་གོང་མ་ལ་དབུལ་བའི་ཕྱིར་མེ་ཏོག་མཎྜལ་གྱི་སྟེང་དུ་སྤུངས་ལ་མཎྜལ་རྟེན་གྱི་དྲུང་དུ་བཞག
ཕྱག་བྱས་ཏེ་རང་གནས་སུ་འཁོད།ཡང་ན་ཕྱག་བྱས་ཏེ་བླ་མ་འམ་གཙོ་བོ་ལ་མེ་ཏོག་དབུལ།ཡང་ཕྱག་གསུམ་བྱས་ཏེ་གྲལ་ལ་འཁོད་པ་རྣམས་ལ་མེ་ཏོག་དགྲ་མ།དེ་ནས་ཕྱག་སུམ་ཚན་གཞན་ལྔ་གསོལ་གདབ་དང་
བཅས་པ་སྔ་མ་བཞིན་བྱའོ།།དེ་ནས་བླ་མ་འམ།གཙོ་བོས།བཤགས་པ་དང་བསྡམས་པ་སྔོན་དུ་འགྲོ་བ་ཅན་གྱི་ལྷའི་རྣལ་འབྱོར་ལ་གནས་པར་ཞུ།ཞེས་བརྗོད་ལ།སངས་རྒྱས་ཆོས་དང་དགེ་འདུན་ལ།
རྟག་ཏུ་བདག་ནི་སྐྱབས་སུ་མཆི།།ཐེག་པ་གསུམ་པོ་ཐམས་ཅད་དང་།།རྣལ་འབྱོར་གསང་སྔགས་མཁའ་འགྲོ་མ།།དཔའ་བོ་དཔའ་མོ་དབང་ལྷ་མོ།།བྱང་ཆུབ་སེམས་དཔའ་བདག་ཉིད་ཆེ།།ཁྱད་པར་དུ།
ཡང་སློབ་དཔོན་ལ།།རྟག་ཏུ་སྐྱབས་སུ་མཆི་བར་བགྱི།།སེམས་ཅན་ཀུན་གྱི་དོན་གྱི་ཕྱིར།།བདག་ནི་ཧེ་རུ་ཀར་གྱུར་ནས།།སེམས་ཅན་ཐམས་ཅད་ཧེ་རུ་ཀའི།།གོ་འཕང་མཆོག་ལ་འགོད་པར་བགྱི།།
ལན་གསུམ་གྱིས་སྐྱབས་འགྲོ་སེམས་བསྐྱེད་བྱ།རང་གི་སྤྱི་བོར་པཾ་ལས་པདྨ་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཧཱུཾ་ལས་རྡོ་རྗེ་རྩེ་ལྔ་པ་དཀར་པོ་ལྟེ་བ་ལ་ཧཱུཾ་གིས་མཚན་པ།དེ་ལས་འོད་ཟེར་འཕྲོས།དོན་གཉིས་བྱས

འདུས་ཡོངས་སུ་གྱུར་པ་ལས།རྡོ་རྗེ་སེམས་དཔའ་དཀར་པོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་དྲིལ་བུ་འཛིན་པ།རྡོ་རྗེའི་སྐྱིལ་ཀྲུང་གིས་བཞུགས་པ།ཡུམ་རྡོ་རྗེ་བསྙེམས་མ་དཀར་མོ་ཞལ་གཅིག་ཕྱག་གཉིས་
ཀྱིས་གྲི་གུག་དང་ཐོད་པ་འཛིན་པས་འཁྱུད་པ།གཉིས་ཀའང་དར་དང་རིན་པོ་ཆེའི་རྒྱན་སྣ་ཚོགས་པས་སྤྲས་པ།གཉིས་ཀའི་སྤྱི་བོར་ཨོཾ།མགྲིན་པར་ཨཱཿཐུགས་གར་ཧཱུཾ།ཐུགས་ཀའི་ཧཱུཾ་ལས་འོད་ཟེར་འཕྲོས་པས།རང་འདྲའི་ཡེ་
ཤེས་པ་སྤྱན་དྲངས།ཛཿཧཱུཾ་བཾ་ཧོཿགཉིས་སུ་མེད་པར་གྱུར།སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས།དབང་གི་ལྷ་རྣམས་སྤྱན་དྲངས།དེ་བཞིན་གཤེགས་པ་ཐམས་ཅད་ཀྱིས་འདི་ལ་མངོན་པར་དབང་བསྐུར་དུ།
གསོལ།ཞེས་གསོལ་བ་བཏབ་པས།དེ་རྣམས་ཀྱིས་ཡེ་ཤེས་ཀྱི་བདུད་རྩིས་གང་བའི་བུམ་པ་ཐོགས་ནས།ཨོཾ་སརྦ་ཏ་ཐཱ་ག་ཏ་ཨ་བྷི་རེ་ཀ་ཏ་ས་མ་ཡ་ཤྲཱི་ཡེ་ཨཱཿཧཱུཾ།ཞེས་དབང་བསྐུར་སྐུ་ཡེ་ཤེས་ཀྱི་བདུད་རྩིས་གང་།
ཆུ་ལྷག་མ་སྤྱི་གཙུག་ཏུ་གནས་པ་ཡོངས་སུ་གྱུར་པ་ལས།མི་བསྐྱོད་པས་དབུ་བརྒྱན་པར་གྱུར།ཐུགས་ཀར་ཟླ་བའི་སྟེང་དུ་ཧཱུཾགྣི་མཐའ་མར།ཡི་གེ་བརྒྱ་པའི་སྔགས་ཀྱིས་བསྐོར་བར་གྱུར།བཅོམ་ལྡན་འདས་རྡོ་རྗེ་
སེམས་དཔའ་བདག་གཞན་སེམས་ཅན་ཐམས་ཅད་ཀྱི་སྡིག་སྒྲིབ་དང་དམ་ཚིག་ཉམས་ཆགས་ཐམས་ཅད་བྱང་ཞིང་དག་པར་མཛད་དུ་གསོལ།ཞེས་གསོལ་བ་བཏབ་པས།ཐུགས་ཀའི་སྔགས་ཕྲེང་ཧཱུཾ་དང་བཅས་པ་ལས

འོད་ཟེར་འཕྲོས།སེམས་ཅན་ཐམས་ཅད་ཀྱི་སྡིག་སྒྲིབ་སྦྱངས།སངས་རྒྱས་སྲས་བཅས་ལ་མཆོད་པ་ཕུལ།དེ་རྣམས་ཀྱི་སྐུ་གསུང་ཐུགས་ཀྱི་ཡོན་ཏན་ཐམས་ཅད་འོད་ཀྱི་རྣམ་པར་བསྡུས་ནས།སྔགས་ཕྲེང
ཧཱུཾ་དང་བཅས་པ་ལ་ཐིམ་པས།དེ་ལས་བདུད་རྩིའི་རྒུན་དཀར་པོ་བབས་པ་ཡབ་ཡུམ་གྱི་སྦྱོར་མཚམས་ནས་ཐོན།རང་གི་ཚངས་བུག་ནས་ཞུགས་ཏེ།ལུས་ཐམས་ཅད་ཡེ་ཤེས་ཀྱི་བདུད་རྩིའི་རྒྱུན་གྱིས་གང་།སྒོ་གསུམ
གྱི་སྡིག་སྒྲིབ་ཐམས་ཅད་སངས་ཏེ་དག་པར་གྱུར།ཨོཾ་བཛྲ་ཧེ་རུ་ཀ་ས་མ་ཡ།མ་ནུ་པཱ་ལཱ་ཡ།ཧེ་རུ་ཀ་ཏྲེ་ནོ་པ་ཏིཥྛ།ཊི་ཌྷོ་མེ་བྷ་ཝ།སུ་ཏོ་ཥྱོ་མེ་བྷ་ལ།སུ་པོ་ཥྱོ་མེ་བྷ་ཝ།ཨ་ནུ་རཀྟོ་མེ་བྷ་ཝ།སརྦ་སིདྡྷི་མྨེ་པྲ་ཡ
སརྦ་ཀརྨ་སུ་ཙ་མེ།ཙིཏྟཾ་ཤྲཱི་ཡཿཀུ་རུ་ཧཱུཾ།ཧ་ཧ་ཧ་ཧ་ཧོཿབྷ་ག་ཝཱཾ།བཛྲ་ཧེ་རུ་ཀ་མ་མེ་མུཉྩུ།ཧེ་རུ་ཀ་བྷ་ཝ།མ་ཧཱ་ས་མ་ཡ་སཏྭ་ཨཱཿཧཱུཾ་ཕཱཊ།ཅེས་ཉེར་གཅིག་བརྗོད་ནས།བདག་ནི་མི་ཤེས་རྨོངས་པ་ཡིས།
དམ་ཚིག་ལས་ནི་འགལ་ཞིང་ཉམས།།བླ་མ་མགོན་པོས་སྐྱབས་མཛོད་ཅིག།གཙོ་བོ་རྡོ་རྗེ་འཛིན་པ་སྟེ།།ཐུགས་རྗེ་ཆེན་པོའི་བདག་ཉིད་ཅན།།འགྲོ་བའི་གཙོལ་བདག་སྐྱབས་མཆི།རྡོ་རྗེ་
སེམས་དཔའ་ཡབ་ཡུམ་རང་ལ་ཐིམ་པས།རང་གི་སྒོ་གསུམོ